open-index/open-wikipedia-markdown huggingface dataset:
Hersleb skole

**Hersleb skole** var en folkeskole med 1.–7. trinn fra 1922 til 1957. Da ble den ungdomsskole for 8.–10. trinn i bydel Gamle Oslo i Oslo. Skolen ble opprettet i Herslebs gate 20b i 1922, og lagt ned etter asbestfunn i 2011. Etter nedleggelsen ble skolen totalrenovert, og gjenåpnet som Hersleb videregående skole i  2014. 

Arkitekt var Harald Aars. Skolen fikk navn etter gaten den ligger i, som hedrer professor i teologi Svend Borchmann Hersleb.

Den nedlagte skolen gjennomgikk fra 2013 omfattende rehabilitering og asbestsanering, og ble ombygget til Hersleb videregående skole som startet opp høsten 2014.

## Historie

I 1922 tok skolen over elever og ansatte fra Vahls folkeskole som siden 1897 hadde tilholdssted i Herslebs gate 26.

Hersleb skoles barnehage i Herslebsgate 20 åpnet i januar 1938. Under krigen ble skolen rekvirert av tyskerne, men gjenåpnet høsten 1946. Barnehagen hadde 20 plasser for aldersgruppen 5-7 år.Sorenskriver G. Wiesener: ''Barnevernet i Norge,'' Oslo 1948, Nasjonalbiblioteket (s. 66)

Frem til 1957 var skolen en grunnskole 1-7 trinn (folkeskole) Fra 1957 til 1966 var det framhaldsskole ved Hersleb skole. I 1930 hadde skolen 1061 elever, det høyeste tallet den har hatt. Skolen ble senere mottaksskole for nyankomne elever. på 2000-tallet hadde skolen tilbud i språkopplæring i arabisk, tyrkisk og urdu.

I 2009 ble det funnet asbest i skolens ventilasjonssystem, og skolen ble stengt med umiddelbar virkning. Elevene ble midlertidig flyttet til Osterhaus' gate, men kom aldri tilbake. I 2011 ble Hersleb skole lagt ned og tilbudene flyttet til den nye Frydenberg skole. Skolen hadde før nedleggelsen om lag 290 elever; herav mer enn 90 prosent med minoritetsbakgrunn fra mer enn 30 nasjonaliteter. Det var ca 30 lærerårsverk ved skolen.

I perioden 2012 til 2014 ble skolen totalrenovert. Renoveringen kostet rundt 400 millioner kroner, og det meste utenom fasaden ble byttet ut. Skolen gjenåpnet som Hersleb videregående skole, og tilbyr realfagsfokusert utdanning i samarbeid med Universitetet i Oslo. 

Under renoveringen ble det funnet takmalerier som ikke tidligere var kjente.

## Rektorer
Skolens siste rektor var Halvor Holm.
* Halvor Holm (til Jordal skole)

## Noen kjente elever

* Nora Brockstedt
* Helen Bøsterud
* Rune Gerhardsen
* Truls Gerhardsen
* Terje Pedersen, spydkaster

## Galleri

Fil:1671 Kristiania, Herslebs Skole - no-nb digifoto 20151012 00025 bldsa PK11730.jpg|Postkort utgitt av J.H Küenholdt som viser Hersleb skole.
Fil:1672 Kristiania, Lakkegaten og Herslebs Skole - no-nb digifoto 20151013 00134 bldsa PK11751.jpg|Lakkegata med Hersleb skole til høyre.
Fil:Hr Strandberg & Co - no-nb digifoto 20160414 00001 NB NS NM 07933.jpg|Hersleb skole før 1930.



## Referanser


## Eksterne lenker
*  ''Kvalitetsportalen Oslo'', Oslo kommune. Besøkt 20. januar 2013.
Bjøråsen skole

**Bjøråsen skole** er en offentlig grunnskole for 8.–10. trinn beliggende på Romsås i bydel Grorud i Oslo. Skolen har om lag 170 elever og 40 lærere. Skolen ligger tett på boligblokkene i området og like ved fotballbanen Bjøråsen kunstgress og Romsåshallen.

## Rektorer
* 2010–2012: Morten Relbo (til Oppsal skole i 2012)
* 2012–2014: Terje Andersen
* 2014–2019: Jarle Dukic Sandven (ledet både Bjøråsen og Tiurleiken skole)
* 2019–: Rachid Sealiti

## Referanser


## Eksterne lenker
*
Norsk-kavalkaden 4

***Norsk-kavalkaden 4*** er et samlealbum med diverse artister, utgitt i 1980.

## Sporliste

# Kirsti Sparboe & Benny Borg: «En liten karamell»
# Jorun Høiland: «Det er et sted»
# Alf Blyverkets orkester: «Nidelven»
# Per Müller: «Natten har tusen øyne»
# Finn Eriksen: «Oh, mein papa»
# Finn Kalvik: «Finne meg sjæl»
# Jan Høiland: «L'arsene»
# Børt-Erik Thoresen: «Drømmen om Elin»
# Jan Høiland: «En gång ska vi åter møtas»
# Alf Blyverkets orkester: «Måneskinnsvalsen»
# Lillian Askeland: «Arizona»
# Oddvar Sanne, Kirsti Sparboe og Arne Bendiksen: «Ensomhet»
BC (album)

***BC*** er et musikkalbum med Bjørn Christiansen, utgitt i 1979. Dette er hans debutalbum.

## Sporliste

# «Champagne Lady» (Christiansen/Sareussen)
# «No Chopsticks» (Bjørn Christiansen)
# «No Place to Go» (Christiansen/Tylden)
# «Clip Joint» (Bjørn Christiansen)
# «I've Got News for You» (Ray Alfred)
# «Deuces Wild» (Bjørn Christiansen)
# «Listen to the Radio» (Christiansen/Tylden)
# «To the Woman I Love» (Bjørn Christiansen)
# «Back Street Corner» (Bjørn Christiansen)
## Medvirkende
### Musikere
* Bjørn Christiansen - sang, gitarer, låtskriver, produsent
* Brynjulf Blix - piano
* Matz Nilsson - bass
* Niels Nordin - trommer
* Per Ivar Johansen - trommer på *I've Got News for You*
* Svein Christiansen - perkusjon på *To the Woman I Love* og *Back Street Corner*
* Knut Riisnæs - tenorsaksofon på *To the Woman I Love*
* Ketil Stensvik - sang på *Clip Joint* og *Listen to the Radio*
### Øvrige medvirkende
* Hans Petter Danielsen - produsent, tekniker
* Johnny Sareussen - låtskriver
* Audun Tylden - låtskriver
* Helge Jørgensen - fotograf
## Eksterne lenker
* BC
V-hopper

**V-hopper** (*Aelurillus v-insignitus*) er en av edderkoppene i gruppen hoppeedderkopper (Salticidae). De jakter vanligvis på jordbunn, de spinner ikke fangstnett. 

## Utseende
Den er en forholdsvis liten edderkopp, mellom 4 og 7 millimeter lang. Hannen har v-formede rader med ulikt farget hår på forkroppen og en markert hvit midt stripe på bakkroppen. Hunnen er spraglete brun. Som voksne (imago) er de mellom 4 og 7 mm lang (kroppens lengde). Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.

I Norge finnes bare v-hopper i denne slekten, så artsforveksling burde ikke være et problem. Men mange av de små hoppeedderkoppene er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. 

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Aelurillus'' (tysk)

## Eksterne lenker
* 
* Hoppeedderkopper – edderkopper.net  (norsk)
Rita Crockett

**Rita Louise Crockett** (født 2. november 1957 i San Antonio i Texas), amerikansk volleyballspiller som deltok i de olympiske leker 1984 i Los Angeles.

Crockett vant en olympisk sølvmedalje i volleyball under Sommer-OL 1984 i Los Angeles. Hun var med på det amerikanske laget som kom på andreplass i volleyballturneringen for damer bak Kina. De beseiret Peru med 3-0 i semifinalen, men tapte finalen mot Kina med 0-3.

## OL-medaljer
*  1984  Los Angeles -  Sølv i volleyball damer  USA

## Referanser


## Eksterne lenker
*
Jens Christian Evensen

**Jens Christian Evensen** (født 21. mai 1840 i Hvalba på Færøyene, død 27. juli 1904 i Bregninge i Nordvestsjælland i Danmark) var en færøysk luthersk prest og lagtingsmann.

Han var sønn av sysselmann Johan Christian Evensen og hustru Elisabeth Susanne Pedersdatter. Han hadde to eldre søsken, Elisabeth Christine og Joen Peter Evensen. Faren døde mens søsknene var små, så de ble oppfostret hos slektningen Jens Davidsen, som var revisor hos Færøyenes amtmann. Fosterfaren var blant kjøpmennene som slo seg opp i Tórshavn etter at den kongelige monopolhandelen på Færøyene ble avskaffet i 1856. Joen Peter gikk i lære hos fosterfaren og overtok handelshuset i eget navn, mens Elisabeth Christine ble gift med handelsforvalter Christopher Michael Olsen.

Etter å ha blitt konfirmert av prost Andreas Djurhuus i 1854, drog Evensen til København for å studere. Han tok studentereksamen i 1860 og studerte frem til teologisk embedseksamen i 1869, hvorpå han ble konstituert som annenlærer ved realskolen i Tórshavn. Han var lot seg gripe av Søren Kierkegaards livssyn. Han var mest interessert i den filologiske delen av studiet og bevandret den tyske og danske gullalderens litteratur. «De klassiske språk var han til sin alderdom en mester i, og av de moderne språk beskjeftiget fransk ham mest», skildet hans prestekollega Emil Bruun i en nekrolog i *Nationaltidende*. Han giftet seg i 1871 med Anna Maria Nicoline Lützen, datter av realskolelærer Andreas Christian Lützen.

Høsten 1871 ble Evensen utnevnt til sogneprest på Norðoyar med bolig på prestegården i Ónagerði på Viðareiði. På Viðareiði ble sønnen Andreas Christian Evensen født. I 1877 fikk han kallet som sogneprest på Suðuroy med bolig på hjemstedet Hvalba. I 1885 ble han utnevnt til sogneprest på Eysturoy med bolig på prestegården på Nes, og samme år også til prost på Færøyene. Evensen var en dyktig predikant med Bruun Juul Fog og Hans Lassen Martensen som sine forbilder. I kraft av embedet som prost var Evensen også selvskrevent medlem av det færøyske Lagtinget fra 1885 til 1900. Ved siden av de kirkelige spørsmålene så arbeidet han iherdig for en ny folkeskolelov. Han talte gjerne færøysk privat, men foretrakk dansk som undervisnings- og kirkespråk.

I 1900 ble han sogneprest i Bregninge og Bjergsted i Kalundborg prosti i daværende Sjællands stift. Han døde i Bregninge i 1904, etter lengre tids sykdom. Sogneprest Emil Bruun skrev i *Nationaltidende*:

«Hans høye, ærverdige skikkelse hadde et alvorlig preg; han smilte sjelden, lo sjeldnere, men den der talte med ham i enerom, følte at man skulle stå tidlig opp for å lodde dybdene i hans sjel. Han var en myndig mann i ferd som i tale. […] Prost Evensen var en avgjort konservativ natur, men dertil en frisinnet mann der forstod å influere på mennesker uten tvang og føre sin sak til seier alene ved sin personlighets makt.»

Evensen ble i 1892 utnevnt til ridder av Dannebrogordenen.

## Referanser
Ruby Fox

**Ruby Ellen Fox** (født 11. august 1945 i Los Angeles i California) er en amerikansk skytter som deltok i de olympiske leker 1984 i Los Angeles og 1988 i Seoul.
  
Fox vant en olympisk sølvmedalje i skyting under Sommer-OL 1984 i Los Angeles. Hun kom på andreplass på 25 meter pistol for damer bak Linda Thom fra Canada.

## OL-medaljer
*  1984  Los Angeles - Sølv i skyting, 25 m pistol damer  USA

## Eksterne lenker
*
Pentan

**Pentan** er en organisk forbindelse med formelen C5H12 – det vil si et alkan med fem karbonatomer. Begrepet kan referere til en av tre strukturelle isomerer, eller til en blanding av dem. I IUPAC-nomenklaturen, derimot, betyr pentan utelukkende isomeren n-pentan; de to andre kalles *metylbutan* og *dimetylpropan*.

Pentaner er komponenter av noen brensel og er ansatt som spesialitet løsemidler i laboratoriet. Deres egenskaper er svært lik butan og heksaner.
Louis Huybrechts

**Louis Huybrechts** (født 21. februar 1875, død 1963) var en belgisk seiler som deltok i de olympiske leker 1908 i London.

Huybrechts vant en olympisk sølvmedalje i seiling under Sommer-OL 1908 i London. Han var med på den belgiske båten «Zut» som kom på andreplass i 6-metersklassen bak den britiske «Dormy». De andre på laget var Henri Weewauters og Léon Huybrechts.

## OL-medaljer
* 1908  London &ndash;  Sølv i seiling, 6-meter klassen  Belgia

## Eksterne lenker
*
Ferid Murad

**Ferid Murad** (født 14. september 1936 i Whiting i Lake County i Indiana, død 4. september 2023 i Menlo Park, California) var en amerikansk farmakolog. Murad ble tildelt Nobelprisen i fysiologi eller medisin i 1998 for «oppdagelser om nitrogenoksid som signalmolekylet i det kardiovaskulære systemet». Han delte prisen med sine landsmenn Robert F. Furchgott og Louis J. Ignarro.

## Liv og virke
### Bakgrunn
Ferid Murads foreldre var Henrietta Josephine Bowman fra Alton i Illinois, og Xhabir Murat Ejupi, en albansk immigrant fra Gostivar i en del av Det osmanske rike som senere er blitt del av Nord-Makedonia. Faren endret sitt navn til John Murad etter å ha blitt sluset gjennom Ellis Island i 1913. Hans mor var baptist og rømte hjemmefra i 1935, da hun var 17 år, for å gifte seg med hans far, som var 39 og muslim. Murad var den eldste av tre sønner. Murad og brødrene ble oppdratt som katolikker. Han ble senere episkopalianer (anglikaner) da han gikk på college. Familien eide en liten restaurant da Murad vokste opp, og han hjalp i ungdomsårene til i familiebedriften.

I åttende klasse skulle han skrive et essay om sine tre fremste karriereønsker, og det han valgte var lege, lærer og farmasøyt (i 1948 var klinisk farmakologi ennå ikke en disiplin innen medisinen).

### Karriere
Han ble lege og indremedisiner, og foretok grunnleggende og klinisk forskning innen disse felt.

Han tok doktorgrad i medisin og farmakologi ved Western Reserve University i 1965. Han var professor i indremedisin og farmakologi ved University of Virginia School of Medicine 1975–1981 og professor i medisin og farmakologi ved Stanford University 1981–1989. Han arbeidet senere ved University of Texas Medical School i Houston.

Nitrogen (NO) er en gass, som overfører signalene i kroppen. Nitrogenoksid produsert i en celle, krysser cellemembranene til andre celler og regulere funksjonen til disse. Det faktum  at en gass kan ha denne funksjonen var en helt ny oppdagelse. Murad studerte hvordan nitroglyserin og andre relaterte stoffer påvirker hjertet funksjoner, og oppdaget i 1977 at de frigjorde nitrogenoksid, som igjen påvirker hjertemuskelen.

1996 ble han tildelt Albert Lasker Basic Medical Research Award.

### Død
Ferid Murad døde i Menlo Park i California den 4. september 2023, i en alder av 86 år.

## Referanser


## Eksterne lenker
Charlotte Geer

**Charlotte Mosher Geer** (født 13. november 1957), amerikansk roer som deltok i de olympiske leker 1984 i Los Angeles.

Geer vant en olympisk sølvmedalje i roing under Sommer-OL 1984 i Los Angeles. Hun kom på andreplass i singelsculler for damer bak Valeria Răcilă fra Romania.

## OL-medaljer
*  1984  Los Angeles - **Sølv** i roing, singelsculler damer  USA

## Referanser


## Eksterne lenker
*
Tan

**Tan** og **tan** kan sikte til:

*Kaninrasen **[[Tan (kaninrase)|Tan]]**, en kaninrase som stammer fra England.
*Den kinesiske oldtidsstaten Tan (stat - Tancheng).
*Den kinesiske oldtidsstaten Tan (stat - Zhangqiu).

* Tangens (forkortet **tan**), en trigonometrisk funksjon.
Whitechapel (band)

**Whitechapel** er et deathcore-band fra Knoxville i Tennessee. Det er navngitt etter gaten i London, som til tross for navnet var et dystert sted som slet med fattigdom, kriminalitet og vold. Det var også her Jack the Ripper utførte sine mord. Bandet ble dannet i februar 2006, og de ga ut en seks-spors demo samme år. Denne demoen førte til en kontrakt med Siege of Amida Records. Deres første album, *This is Exile*, kom ut i 2008, og de gav ut albumet *A New Era of Corruption* i juli 2010. I november 2011 ga de ut en EP med fire sanger. To av disse sangene var remiksete sanger fra den forrige CD-en, en av dem en akustisk versjon av en sang fra samme CD og den siste sangen et cover av Pantera.  Bandet har tre gitarister.

## Medlemmer
*Phil Bozeman — Vokal
*Gabe Crisp — Bass
*Zach Householder — Gitar (siden 2007)
*Kevin Lane — Trommer (siden 2007)
*Ben Savage — Sologitar
*Alex Wade — Gitar

### Tidligere medlemmer
*Brandon Cagle — Gitar (2006—2007)
*Derek Martin — Trommer (2006—2007)

## Diskografi
;Studioalbum
* *The Somatic Defilement* (2007)
* *This is Exile* (2008)
* *A New Era of Corruption* (2010)
* *Whitechapel* (2012)
* *Our Endless War* (2014)
* *Mark of the Blade* (2016)
* *The Valley* (2019)
* *Kin* (2021)
;Konsertalbum
**The Brotherhood of the Blade* (2015)
**Live in the Valley* (2024)

## Eksterne lenker
* 
*
Spraglehopper

**Spraglehopper** (*Euophrys frontalis*) er en av edderkoppene i gruppen hoppeedderkopper (Salticidae). De jakter vanligvis på jordbunn, de spinner ikke fangstnett. 

## Utseende
Den er en forholdsvis liten edderkopp, hunnen er mellom 3 og 4 millimeter lang, mens hannen er noe mindre, mellom 2 og 3 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.

For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. I Norge finnes bare spraglehopper i denne slekten, så artsforveksling burde ikke være et problem. 

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Euophrys'' (tysk)

## Eksterne lenker
* 
* Hoppeedderkopper – edderkopper.net  (norsk)
Brødmannens memoarer del 2: Ellis Iland

**Brødmannens memoarer del 2: Ellis Iland** er et om lag fem timer langt skuespill/visuelt hørespill av Johan Harstad. Stykket består både av lange monologer og partier med tradisjonell dialog.

En prøveforestilling av et to timers utdrag av stykket ble vist på Podium, Hausmania i Oslo, august 2009. Et tretti minutter langt utdrag ble også fremført som publikumslesning på Rogaland Teater, januar 2010.

Medvirkende, Hausmania:

Håkon M. Vassvik (Herr Barker, m.fl.)

Marika Enstad (Fru Martinez, m.fl)

Bjørn Erik Haugen (lydeffekter/video)

Johan Harstad (lyd/lys)

Medvirkende, Rogaland Teater:

Vegar Hoel (Herr Barker)

Sally Nilsson (Fru Martinez)

Svein Harry Schöttker Hauge (Stoklitsky)

Even Stormoen (Barkers far)

Gretelill Tangen (Barkers mor)

Ellis Iland er andre del i en trilogi. Hele trilogien har premiere på Black Box Teater i 2011.

## Handling
Som med skuespillet Washingtin og Brødmannens memoarer del 1: Akapulco er også tittelen til Ellis Iland feilstavet.  I dette skuespillet møter vi igjen flere av karakterene fra Akapulco, men handlingen er nå flyttet førti-femti år tilbake i tid og foregår i New York City i årene 1905-1916.

I hovedrollen finner vi Dave Barker, bokførersønnen fra Bremen som ankommer New York sommeren 1899 og slår seg ned på nedre Manhattan i påvente av en jobb. Her møter han Rosalita Martinez (karakteren Fru Martinez i første del), en allerede beryktet kvinne som senere skal bli hans ektefelle, enten han vil eller ei. Rosalitas foreldre har monopol på byens renholdsvesen og lange tradisjoner med å ferdes i kloakksystemene under gatene. Sakte, men sikkert tvinges Barker bort fra drømmene om bokføring og inn i kloakken. Det blir snart klart for ham at forholdene over og under bakken er i ferd med å bli skremmende like. I tillegg er det ting som tyder på at den lokale bakeren har for stor makt i nabolaget, og at det finnes ubehagelige sammenhenger mellom de lange køene utenfor bakeriet, de stadig renere kloakkene og den plutselige oppblomstringen av ledige leiligheter i byen, til salgs for en alt for høy pris fra Martinez & Co Eien-domsmegling. I Ellis Iland blir vi også kjent med karakteren Stoklitsky, en tonedøv, talentløs ukrainsk musiker som har kommet til New York for å slå seg opp som komponist. Han har en idé om å komponere et hovedverk, bestående utelukkende av kvinter. Stoklitsky snakker dårlig engelsk og replikkene hans er skrevet på et hjelpeløst og ødelagt norsk som ofte frembringer både misforståelser og ufrivillig komikk.

Karakteren Dave Barker er mannen som hovedpersonen i første del, Akapulco, refererer til som Brødmannen.
Lovespell

***Lovespell*** er et irsk-amerikansk romantisk fantasy-drama fra 1981 regissert av Tom Donovan. Den er basert på middelalderromansen *[[Tristan og Isolde]]* og tar utgangspunkt i en kjærlighetstriangel mellom kong Mark av Cornwall, spilt av walisiske Richard Burton, den unge Isolt (Isolde) spilt av amerikanske Kate Mulgrew og Tristan, spilte av engelske Nicholas Clay. Manuset var skrevet av Claire Labine.

## Handling

En kjærlighetsdrikk får Tristan til å elske Isolde til tross for at hun er gift med kong Mark av Cornwall. Den samme drikken får også Isolt til å elske ham. Et stykke ut i handlingen oppdager kong Mark sin hustrus Isolts kjærlighet for Tristan. Han blir rasende og forviser den unge ridderen. Mens Tristan er i eksil blir han dødelig såret. Isolt overtaler kong Mark til å reise og føre Tristan tilbake til Cornwall. Mark sier at om han kommer tilbake med hvite seil er Tristan fortsatt i live, men om han fører svarte seil er Tristan død.

Når kong Mark seiler tilbake er Tristan fortsatt i live og skipet fører hvite seil, men da Tristan avslører sine planer om å rømme med Isolde gir kong Mark ordre om å heise svarte seil. Da Isolde ser fargen på seilene kaster hun seg utfor de hvite klippene ved Dover. Kong Mark angrer og hjelper Tristan å svømme mot stranden. Kong Mark står til knes i vannet og ser fortvilet på at Tristan og Isoldes hender møtes og de dør begge to.

## Rolleliste

## Referanser


## Eksterne lenker
*
Armasjärvi

**Armasjärvi** er en innsjø og ei bygd i Övertorneå kommune i Norrbottens län. Beliggenheten er sydvest for Övertorneå og vest for Torneälven. Innsjøen er lang og smal i nordnordvestlig retning. Elven Puostijoki renner inn i det sydvestre hjørnet av Armasjärvi. I det sydøstre hjørnet renner så elven Puostijoki ut, da kalt Armasjoki. Innsjøen ligger 49 meter over havet.

Folke Pudas som sultestreiket i en kasse på Sergels torg i 1983 kom fra Armasjärvi.

Armasjärvi er finsk og betyr *Kjærlighetssjøen*.

## Armasjärviulykken
Den verste ulykken som rammet det svenske forsvaret under beredskapstiden inntraff om kvelden den 24. oktober 1940 på denne innsjøen da en ferge forliste og 46 mann forulykket.

Ulykken skjedde da et ingeniørkompani skulle fraktes med ferge fra den vestre siden av innsjøen til den østre, der soldatenes forlegning lå. To tropper, om lag 100 mann, ble beordret ombord i fergen, på tross av at fergemannen protesterte og hevdet at fergen bare var dimensjonert for om lag halvparten. Fergen havarerte halvveis ute på den kilometerbrede innsjøen. Det var iskaldt i vannet, soldatene var tungt utrustet og det var dessuten sterk vind. 46 mann omkom, 44 soldater og to sivile. De to sivile var den 18-årige fergemannen og hans bror som rodde ut til ulykkesstedet for å redde forulykkede i vannet. Ofrene ble ført i kister til jernbanestasjonen i Övertorneå og derfra til sine hjemsteder. Mange av de forulykkede var hjemmehørende i Västernorrlands län. En minnesten med de forulykkedes navn og hjemsteder er reist ved innsjøen.

Bodens ingenjörregemente (Ing 3) og etter det ingeniørkompaniet ved Norrbottens regemente (I 19) gjennomfører årlig en seremoni for å minnes de omkomne.

Ulykken er filmatisert i filmen 1939.

## Referanser og fotnoter


## Litteratur
**Beredskapsminnen från övre Norrland 1939-1944*, Tornedalica nr 12
*Tekst og bilder fra ulykkesstedet, Försvarsmuseet i Boden

## Eksterne lenker
* Artikkel fra avisen ''Dagens Nyheter''
Lee (familienavn)

**Lee** (eller **I** eller **Yi** eller **Rhee**, uttalt: *i*) er det nest mest benyttede koreanske etternavn, etter Kim. Det finnes flere varianter av navnet. I Nord-Korea benyttes fremdeles skrivemåten «리» («Lee»). Mange sørkoreanere vil introdusere seg som «Lee» selv om dette ikke er slik etternavnet skrives. 이 kommer fra det kinesiske hanjategnet «李». i Nord-Korea skrives navnet også **Ri**. Tidligere ble navnet også skrevet som **Rhie** og **Rhee** (eksempel; Syngman Rhee).

**이** er etternavnet til vel 15 prosent av alle etniske koreanere.

## Kjente personer med navnet
*Lee Bong-Ju, maratonspringer
*Lee Hyun-il, badmintonspiller
*Lee Jong-wook, generaldirektør i WHO (2003–2006)
*Lee Myung-bak, sørkoreansk president (2008–) 
*Lee Soo-man, styreleder i S.M. Entertainment 
*Miyavi, japansk rocke-musiker
*Rhee Syngman, første sørkoreanske president (1948–1960)
*Yi Hwang (Toegye), konfucianske lærd
*Yi I (Yulgok), konfucianske lærd 
*Yi Sun-sin, general
*Yi So-yeon, første koreanske astronaut
* Lee Tae-Yong, koreansk pop-artist (NCT)

## Se også
*Koreanske familienavn

## Litteratur
*Storey, Robert. *Lonely Planet: Korea*. Lonely Planet Publications: Melbourne, Aus. 2001.
«Storkespringvannet»

**«Storkespringvannet»** er en fontene som er plassert i overgangen mellom Amagertorv og Højbro Plads i København.

Kunstverket er modellert av billedhuggeren Vilhelm Bissen etter tegninger av professor og maler Edvard Petersen og støpt av bronsestøper Lauritz Rasmussen. Springvannet ble donert av Foreningen til Hovedstadens Forskønnelse. I 1888 utlyste foreningen en konkurranse i anledning av kronprins Frederiks (senere Frederik VIII) og kronprinsesse Louises forestående sølvbryllup. Storkespringvannet ble innviet i 1894.

Da springvannet var nytt plasket det vann i en slik vinkel mot fuglenes utbredte vinger at det sprutet i ansiktet på  forbipasserende. Pressen harsellerte med det og politiet var stadig tilkalt fordi det ofte var folk som drev med skøyerstreker og kastet folk oppi vannkummen. Kommunen stengte av vannet, men det medførte at folk kastet søppel oppi i stedet og derfor ble det åpnet for vannet igjen.

Det har i årevis versert en historie om at fuglene ikke er storker, men hegrer. En ornitolog har studert «Storkespringvannet» nærmere og konkludert med at det er storker.

## Referanser
Mabus Point

**Mabus Point** er en odde på kysten av det antarktiske kontinent, beliggende rett sør for Haswell Islands i Queen Mary Land. Mabus Point markerer den østre utstrekningen av McDonald Bay. Det ble første gang kartlagt av den australasiatiske antarktisekspedisjonen 1911–14 under ledelse av Douglas Mawson, senere av G.D. Blodgett i 1955 basert på flyfotografier tatt under Operasjon Highjump i 1946–47.

Stedet ble navngitt av USAs *Advisory Committee on Antarctic Names* (US-ACAN) etter kapteinløytnant Howard W. Mabus i US Navy, nestkommanderende på isbryteren «Edisto», som støttet Operasjon Windmill i å etablere astronomiske kontrollstasjoner langs denne kysten i 1947–48.

Den russiske forskningsstasjonen Mirnyj ble etablert på Mabus Point sesongen 1955–56.

## Kilder
*
Slotsholmskanalen

**Slotsholmskanalen** i København er navnet på den delen av kanalsystemet rundt Slotsholmen som avgrenses av broene Stormbroen og Christian IV's Bro. Den øvrige delen av kanalsystemet kalles Frederiksholms Kanal.

## Eksterne lenker
*
Anadarko Petroleum Corporation

**Anadarko Petroleum Corporation** er et av verdens største uavhengige olje-og gassletings- og produksjonsselskaper, med om lag 2,3 milliarder fat oljeekvivalenter (BOE) av påviste reserver og produksjon av 206 millioner BOE per 31. desember 2008. Anadarko sysselsetter en verdensomspennende arbeidsstyrke på rundt 4000. Selskapet har sitt hovedkvarter i The Woodlands, SPD Montgomery County, Texas.

Reservene av olje og gass finnes vesentlig i USA og mest i Kansas, Oklahoma, Texas, Mexicogulfen og Alaska. Mesteparten av produksjonen foregår også innenlands og dessuten i Algerie. Selskapet eier og opererer også gassrørledninger i USA.
## Eksterne lenker
* 
*
Rosenborg teater

**Rosenborg teater** var en kino i Oslo, byens første kommunale kino. Den åpnet 12. februar 1921, og lå i lokalene til Kristiania vestre Arbeidersamfund i Bogstadveien 12, i området som da var kjent som Rosenborg. 

12. mars 1937 åpnet kommunen en ny kino i Bogstadveien 9 (med inngang fra Sporveisgata). Denne fikk navnet *[[Rosenborg kino]]*. De to kinoene eksisterte parallelt fram til andre verdenskrig, gjerne under betegnelsene Gamle og Nye Rosenborg. 

Rosenborg teater blei nedlagt etter krigen, mens den nye kinoen var i drift fram til 1980.

## Kilder
*
Bjørn Are Davidsen

**Bjørn Are Davidsen** (født 1958) er en norsk skribent og forfatter. 

Davidsen vokste opp på Nordstrand i Oslo og er utdannet sivilingeniør fra NTH (1982) med tilleggsstudier i pedagogikk (Universitetet i Trondheim, 1983) og sosialantropologi (Universitetet i Trondheim, 1984). Etter utdannelse og militærtjeneste arbeidet han i Telenor fra 1984 til 2018 med fokus på innovasjon.  

Han er rådgiver i Tankesmien Skaperkraft og arbeider også som redaktør for nettstedet Fagsjekk.no. 

Davidsen har i mange år holdt foredrag om tro og vitenskap, historiske myter, religionsfilosofi, fantastisk litteratur og falsk vitenskap i spekteret kultarkeologi, kryptozoologi og konspirasjonsteorier.

Han har skrevet flere bøker og artikler om myter og vandrehistorier om vitenskapshistorien og den europeiske middelalderen. Davidsen har også skrevet artikler om populærkultur, med temaer som Science Fiction, Fantasy, progrock, tegneserier og TV-serier.

## Bibliografi

* "Lurt av Læreboken? Feil og forvirring om kristen tro i læremidlene." Veritas Forlag 2019.
* «Mørkets makt. Hvorfor faller vi så lett for myter om kristendommen.» Tidsskriftet Humanist 2/2010.
* "Svar på tiltale" (Lunde forlag, 2. utgave 2018)
* "Eksisterer Gud? En drøftelse av argumenter for og i mot" (Cappelen Damm Akademisk, 2014)
* "Gud - mer enn feelgood?" (Efrem forlag 2015)
* "Evolusjon eller kristen tro? Ja takk, begge deler - Om fornuft, vitenskap og tro" (Efrem forlag, 2016)
* "Da jorden ble flat - mytene som ikke ville dø" (Bokutgivelse 2010).
* Forord: "På sporet av den tapte fremtid» – i: Donald Duck & Co – De komplette årgangene, *1966 del III*, Egmont serieforlag 2010.
* «Koder og kontanter. Når kreativiteten sitter i blodet. Et skeptisk blikk på *Hellig Blod, Hellig Gral*.» – i: Asbjørn Dyrendal m.fl. (red.): *Åpent sinn eller høl i hue?*, Humanist forlag 2006.
* «Beyond the Protestant work ethic. Why some cultures innovate.» Telektronikk 2.2004
* "Da Vinci dekodet - hemmeligheten bak ryktene om Jesus" (2. utgave 2006)
* Artikler på Skepsis.no

## Referanser
Batu Tara

**Batu Tara** er en stratovulkan som stikker opp som en isolert liten øy i Floressjøen i Indonesia. Den første historisk registrerte utbruddet fant sted i 1852.

## Eksterne lenker
*
Vesterbrogade (København)

**Vesterbrogade** er en gate i København som går fra Rådhuspladsen ved H.C. Andersens Boulevard forbi Københavns hovedbanegård, forbi Vesterbros Torv og over Frederiksberg ut til Pile Allé, hvor Vesterbrogade fortsetter over i Roskildevej.

## Bygninger
I nummer 1 lå tidligere Palladium kino som ble revet i 1977 for å gi plass til Industriens Hus.
Kinoen var tegnet av arkitekt Ernst Kühn og åpnet i 1938. 

Industriens Hus som overtok tomten etter Palladium ligger på hjørnet av Vesterbrogade og H.C. Andersens Boulevard overfor Rådhuspladsen. Bygningen ble innviet i august 1978 og er tegnet av Erik Møller. Bygget er arbeidsgiverorganisasjonen Dansk Industris hovedsete. 

I nummer 2A ligger Richshuset som ble oppført i 1934–1936. Det er tegnet av Alf Cock-Clausen og er en av få art deco-bygninger i Danmark. Bygningen avløste Centralhotellet.  

På stedet hvor Richshuset ligger lå Centralhotellet i 1873–1934.
På nummer 2E ligger Scala som ble oppført i 1881.  

I nummer 3 lå Apolloteatret i en bygning fra 1890. Det ble sprengt i luften under annen verdenskrig i 1945. Huset ble gjenoppført, men endelig revet i 1959. 

Panoptikonbygningen ligger i Vesterbrogade nummer 5 og er et høyhus på 12 etasjer fra 1952. Det er tegnet av Mogens Jacobsen og Alex Poulsen.
  
I nummer 8 ligger funkisbygget Ved Vesterport, et kontorbygg fra 1932 av Ole Falkentorp og Povl Baumann.

Gjestgiveriet Sorte Hest har nummer 148. Bygningen er en av de eldste på Vesterbro og kan spores tilbage til slutten av 1600-tallet.Den siste delen av Vesterbrogade fra Sorte Hest ved Platanvej og ut til Roskildevej hører til Frederiksberg kommune.

## Referanser

## Eksterne lenker
* Vesterbro hos Selskabet for Københavns Historie
Semeru

**Semeru** er en 3.676 meter høy aktiv vulkan på Java i Indonesia og er dermed Javas høyeste fjell. Utbrudd har pågått mer eller mindre konstant siden 1967.

## Eksterne lenker
* Satellittbilde fra Google Maps
Wohlthatmassivet

**Wohlthatmassivet**  er et stort fjellområde i Dronning Maud Land i Antarktis. Det består av fjellkjedene Humboldtfjella, Petermannkjedene og Gruberfjella rett øst for Orvinfjella i østre del av Fimbulheimen.

Wohlthatmassivet ble oppdaget av den tyske antarktisekspedisjonen 1938–39 under ledelse av Alfred Ritscher og oppkalt etter ekspedisjonssjef Helmuth Wohlthat i næringsdepartementet som var involvert i planleggingen av ekspedisjonen.

Zwieselhøgda, beliggende i Petermannfjella, er med sine 2&nbsp;970 moh. den høyeste fjelltoppen i Wohlthatmassivet.

## Kilder
*
Universitetsbiblioteket i Beograd

**Universitetsbiblioteket i Beograd**, eller **Svetozar Markovićs universitetsbibliotek**, (serbisk: Универзитетска библиотека Светозар Марковић) er et bibliotek tilknyttet Universitetet i Beograd i Serbia. Biblioteket er oppkalt etter Svetozar Marković, en politisk aktivist i det 19. århundre, og det er det nest største biblioteket i Beograd, etter Nasjonalbiblioteket i Serbia.

Biblioteket er bygget med økonomiske ressurser fra forretningsmannen og filantropen Andrew Carnegie. Beograd var en av de første tre byene i Europa med et Carnegie-bibliotek, og det er det eneste Carnegie-biblioteket i Sentral- og Øst-Europa.

Beograds universitetsbibliotek er det største universitetsbiblioteket i Serbia, og det har over 1,5 millioner bøker. Biblioteket er også kjent som Nasjonalbiblioteket på grunn av de store serbiske samlingene og en rekke internasjonale vitenskapelige samlinger.

Biblioteket ble grunnlagt i 1921 og er etterfølgeren til Beograds universitetsbibliotek fra 1844. Biblioteket har ligget på dagens plassering siden 1926.

## Referanser

## Eksterne lenker
*
Penina

**«Penina»** er en sang skrevet av Paul McCartney fra The Beatles. Han skrev sangen på Hotel Penina i desember 1968, da han var på ferie i Algarve i Portugal.

Sangen ble først spilt inn på plate av bandet Jota Herre og to måneder senere av vokalisten Carlos Mendes, som frem til 1967 var medlem av The Sharks. Mendes' versjon var tilgjengelig på LP-platen *The Songs Lennon and McCartney Gave Away* fra 1979.

## Kilder
*Penina
Flann Mainistrech

**Flann Mainistrech** (død 25. november 1056) var en irsk klostermunk, dikter og historiker.

## Liv og virke
### Bakgrunn
Flann var sønn av Echthigern mac Óengusso, som hadde vært fer léigind (*lector*, leder for undervisningen) ved klosteret Monasterboice (i dagens Louth). Det irske navnet på klosteret var  *Mainistir Buite*, og derfra kommer Flanns tilnavn som betyr «fra Monasterboice». Han tilhørte Cianacht Breg, en ætt som rundt år 1000 kontrollerte Monasterboice, og fra hvilken abbeder og andre viktige stillinger ved klosteret ble rekruttert. 

Flann selv ble også *fer légind* som sin far. Flanns sønn, som også het Echthigern (d. 1067) hadde tittelen *superior* eller *airchinnech* ved Monasterboice.

### Forfatterskap

Flanns verker gir inntrykk av å ha blitt skrevet i årene etter slaget ved Clontarf, da Máel Sechnaill mac Domnaill fra Uí Néill igjen ble regnet som overkonge av Ireland. Noen av de historiske diktene Flann skrev og som har overlevd til vår tid handler om Clann Cholmáin, som Máel Sechnaill tilhørte, blant dem *Mide maigen clainne Cuind* og *Mugain ingen Choncraid chain*, mens  *Síl nÁedo Sláine na sleg* handler om den andre store grenen av sørlige Uí Néill, Síl nÁedo Sláine, som hersket over Ciannacht Breg.

Flere av Flanns dikt finnes i *[[Lebor Gabála Érenn]]* og hans arbeid med Tuatha Dé Danann hadde stor innflytelse. Flann satte opp ættetavler for irske og skotske konger som fortsatt er en viktig kilde for Skottlands tidlige historie. 

Eoin MacNeill regnet Flann som den første av de syntetiske historieskriverne, og hans måte å tilstrebe en helhet av bibelhistorie, irske og utenlandske annaler, myter og ættetavler skulle komme til å bli videreført av mange senere historikere. Francis John Byrne har sagt om Flann at han «*...var den ledende blant de 'syntetiske historikerne' som formet det som skulle forbli offisiell historie til 1600-tallet og videre...*» og at «*...det var i hovedsak fra [Flanns] autoritet at den offisielle doktrinen om Uí Néills monopol på overkongedømmet fra [[St. Patrick]]s tid til [[Brian Boru|Brian]] tok tronen ble akseptert, til og med av [[Inisfallen-annalene]] i [[Munster]]...*»  

Flann døde 25. november 1056 ifølge Tigernach-annalene. 

## Referanser


## Kilder
* 
*
Women’s Football Cup Arabia 2010

**Women's Football Cup Arabia 2010** var en turnering i fotball for kvinner igangsatt av det tyske utenriksdepartement som en innledning til VM i Tyskland i 2011. Det hadde  ingen direkte sammenheng med de arabiske mesterskapene som er blitt gjennomført før.

## Turnering og deltakende land
Turneringen ble gjennomført i Bahrain, og spilt fra 18. til 28. oktober. Både antallet deltakere og to av deltakerne overrasket en del. Det var tilsammen åtte påmeldte lag, et høyt nummer for dette området. I tillegg var det flere deltakernasjoner som enten ikke hadde spilt på flere år eller ikke hadde spilt i det hele tatt:

### Deltakerland
*  Bahrain
*  Egypt1, 3
*  Irak4
*  Jordan
*  Libanon2
*  Palestina
*  Qatar4
*  Syria2
1=Ikke deltatt i Afrikamesterskapet i 2010
2=Ikke deltatt i Vestasiamesterskapet i 2010
3=Ikke deltatt i noen turneringer de siste to gjennomføringene
4=Debuterer med kvinnelandslag.

Land som var invitert, men som ikke deltok, var Kuwait, Algerie, Marokko, Tunisia og De forente arabiske emirater. Av disse landene var Marokko det eneste som ikke hadde deltatt i et mesterskap i 2010. Algerie kvalifiserte seg til Afrikamesterskapet i 2010, og ettersom de er blant de sterkeste lagene, ville det gitt bare fire dager mellom en sannsynlig finale i WFCA og begynnelsen i Afrikamesterskapet. 

I tillegg var invitasjoner sent til Djibouti, Somalia, Jemen, Saudi-Arabia, Oman, Mauritania og Sudan, som ikke har kvinnelandslag. Imidlertid oppga samtlige land bortsett fra Saudi-Arabia og Oman at de faktisk hadde kvinnelige fotballag. 

## Turneringen
Lagene ble delt opp i to grupper à fire lag. De to beste lagene gikk videre til semifinalene.

### Gruppe A

### Gruppe B

## Utslagsrunder
### Semifinaler

### Bronsefinale

## Finale

## Referanser
Yohei Sasakawa

**Yohei Sasakawa** (japansk: 笹川 陽平, født 8. januar 1939) er en japansk filantrop og styreformann i Nippon Foundation. Han er kjent for sitt veldedige arbeid verden over, blant annet som goodwillambassadør for Verdens helseorganisasjon i kampen mot spedalskhet.

## Virke
Sasakawa har sin utdannelse fra Meiji-universitetet. Han ledet Japan Motorboat Racing Association og var direktør for Japan Foundation for Shipbuilding Advancement, før han i 2005 ble styreformann i Nippon Foundation.   Virksomhetene og stiftelsene Sasakawa er engasjert i ble grunnlagt av faren, Ryōichi Sasakawa, og har møtt kritikk, både på grunn av farens politiske støtte til japansk militarisme før og under andre verdenskrig, farens angivelige bånd til organisert kriminalitet og at formuen den veldedige virksomheten bygger på i stor grad stammer fra familiens kontroll med pengespill i forbindelse med hurtigbåtløp.

Sasakawa har engasjert seg i en rekke saker av internasjonal betydning, deriblant skipsfart, universitetssamarbeid, miljøvern og helsespørsmål. Han har særlig engasjert seg i kampen mot spedalskhet og til fordel for de spedalskes menneskerettigheter. Engasjementet for å utrydde spedalskhet ledet til at han i 2001 ble utnevnt til goodwillambassadør for Verdens helseorganisasjon på dette feltet. Sammen med Václav Havel og Elie Wiesel står Sasakawa bak stiftelsen og konferansen Forum 2000. Gjennom Scandinavia-Japan Sasakawa Foundation, etablert i 1985, har han bidratt med støtte til norsk kultur, forskning, samt finansiert studiereiser og stipend til norske studenter for studier i Japan. Stiftelsen har drevet tilsvarende virksomhet i andre nordiske land.

## Utmerkelser
I 2010 ble Sasakawa tildelt ordener fra alle de fem nordiske land: Han ble utnevnt til kommandør av Den Kongelige Norske Fortjenstorden, kommandør av 1. klasse av Nordstjerneordenen, ridder av Dannebrogordenen, kommandør av Finlands hvite roses orden og storkorsridder med stjerne av Den islandske falkeorden. Han har mottatt en rekke ordener fra andre land: Ordenen Djiboutis store stjerne (Djibouti), Al-Hussein bin Ali-ordenen (Jordan), kommandør av Monisaraphon-ordenen (Kambodsja), offiser av Madagaskars nasjonalorden, kommandør av Rikets forsvarerorden (Malaysia), kommandør av Malis nasjonalorden, Polarstjerneordenen (Mongolia), 3. klasse av Ordenen for utmerkede tjenester (Peru), storoffiser av Den nasjonale fortjenstorden (Romania), Vennskapsordenen (Russland) og storoffiser av Mono-ordenen (Togo).

Sasakawa er æresdoktor eller æresprofessor ved fjorten universiteter og har mottatt en rekke priser.

## Referanser
Seifert

**Seifert** kan være:
* Jaroslav Seifert (1901-1986), tsjekkisk forfatter og nobelprisvinner i litteratur
* Rainer Seifert (f. 1947), tysk tidligere olympisk landhockeyspiller
Sentralstedsteorien

**Sentralstedsteorien** er en teori lansert av geografen Walter Christaller i 1933. Teorien søker å forklare byer og steders relative størrelse og plassering i forhold til hverandre som en funksjon av menneskers handlemønster. 

Christaller forutsetter at både selgere og forbrukere ønsker størst mulig økonomisk utbytte. Begrepene rekkevidde (range) og terskelverdi (threshold) er to sentrale begreper i denne teorien. For at en bedrift skal kunne gå med overskudd er butikkeieren avhengig av at rekkevidden ligger utenfor terskelverdien. Etableringer kan bli klassifisert etter rekkevidde og terskelverdi. Etableringer av funksjoner med lav orden, med kort rekkevidde og lav terskelverdi, møter de daglige behovene som forbrukere ikke er villig til å reise så langt for. Etableringer av funksjoner med høyere orden er forbrukere villig til å reise lengre for å skaffe. På denne måten oppstår det et hierarki av sentralsteder.
Asker bibliotek

**Asker bibliotek** ligger i Asker kulturhus, i Asker sentrum. Det har en filial i Heggedal. Biblioteket låner ut bøker, lydbøker, film og musikk. I 2009 var det i gjennomsnitt 7,7 utlån per innbygger. Norsk bibliotekforening kåret i 2009 Asker bibliotek til «Årets bibliotek». I begrunnelsen het det at «biblioteket er en levende møteplass for kultur og kunnskap for Askers befolkning og har et sterkt fokus på å være en aktiv del av lokalsamfunnet». 

## Referanser


## Eksterne lenker
* askerbibliotekene.no
Harald Egeberg

**Harald Egeberg** (født 18. januar 1966 i Oslo) er en norsk trommeslager og bassist. 

Han har vært aktiv i flere band siden slutten av 70-tallet, blant annet Flames, The Saurus, Bohemske Ambassade og Gartnerlosjen, hvor han var med i perioden fra 1990 til 1994. 

Egeberg har siden 2010 spilt bass i bandet Tempo.
## Diskografi
### [[Gartnerlosjen]]
;Album
**[[Krem fjes]]* (1994)
**[[Adjø Kreativitet &ndash; 30 år med slurv]]* (2003)
**[[Overraskelse (sannsynligvis to samleplater med Gartnerlosjen)]]* (2004)
;Singler/EP-er
**Skryte glatt patte* (1992, demo)
**Gratis gresse* (1992, demo)
**[[Sjingkpangse (puntum)]]* (1994)

### Deltar på
* Duplex Records: *[[Demon Fiber returnerer]]* (1990)
* Duplex Records: *[[Gabriels pose]]* (1991)
* Hypertonia World Enterprises: *[[Airplane (Hypertonia World Enterprises-album)|Airplane]]* (1991)
* Hypertonia World Enterprises: *[[Walkman Meltdown Volume 4]]* (1992)
* Duplex Records: *[[Brudas dagbok]]* (1993)
* Duplex Records: *[[Kanon Im Kanon]]* (1993)
* Rock Furore: *[[Rock Furore CD2]]* (1993)
* Rock Furore: *[[Nr. 18 &ndash; 1/93]]* (1993)
* Norske sleivspark: *[[Norske sleivpark]]* (1994)
* Kiss-hyllest: *[[Flaming Youth &ndash; A Norwegian Tribute to Kiss]]* (1994)
* Duplex Records: *[[Best of Duplex samlekassetter så langt Vol. 1]]* (1997)
* Scream Music Entertainment: *[[Volum 4,5% Drekka mer!!]]* (2000)
* Scream Music Entertainment: *[[Volum 4,5%... den andre drekka enda mer!]]* (2001)
* TVNorge: *[[Heia Tufte! (album)|Heia Tufte!]]* (2005)
* Sony Music: *[[Fotballhits]]* (2010)
* Duplex Records: *[[Duplex Records 25]]* (2011)

## Eksterne lenker
* Harald Egeberg hos Groove.no
* Harald Egeberg hos duplexrecords.no
Markvannsonen

**Markvannsonen** angir en sone i jorda mellom jordoverflata og grunnvannspeilet. 

I denne sonen foregår en nedadgående vanntransport gjennom perkolasjon. Vanninnholdet i denne sonen varierer mellom å være vannmettet, noe som kan inntreffe kortvarig etter intens nedbør, til å være ved visnegrensen.
Putelava

**Putelava** er basaltisk lava som størkner under vann, spesielt langs midthavsryggene, og dermed utvikler en putestruktur. Putene er runde masser av bråavkjølt stein, de ligger tett inntil hverandre.

## Litteratur
*''Scientists study 'glaciovolcanoes,' mountains of fire and ice, in Iceland, British Columbia, US''. Artikkel hos sciencedaily.com
*''The significance of primary structures in the Ordovician pillow lava sequence of Western Norway in an understanding of major fold pattern''. Artikkel hos geolmag.geoscienceworld.org
Páramo

**Páramo** eller **paramo** er et neotropisk økosystem, som omfatter humide høytliggende høysletter i Andes, Sør-Amerika. Páramoen ligger mellom cirka  og snøgrensen og består hovedsakelig av gressvegetasjon og blomstrende planter. Páramoen er blant annet et viktig habitat for flere nektaretende arter med kolibrier, spesielt arter i slektene *[[Oxypogon]]* og *[[Oreotrochilus]]*.

## Referanser
Regelasjon

**Regelasjon** er et fenomen der et stoff som minker i volum når det smelter kan bringes til å smelte ved at det blir utsatt for trykk, og størkne igjen når trykket oppheves, uten at det samtidig har blitt tilført eller avgitt varme.

En slik egenskap, tetthetsanomali, har for eksempel vann og is. Når to isblokker blir presset hardt sammen, vil isen på grenseflata smelte, og når trykket opphører, fryser isblokkene sammen. Forsøker en å skjære en isblokk over med en tynn tråd, vil trykket av tråden få isen til å smelte, men etter hvert som den skjærer seg inn, fryser vannet igjen på baksida av tråden og blokka er fremdeles hel etter at tråden har skåret seg gjennom.

I en isbre kan det føre til trykksmelting på losida og frysing på lesida av en liten (<10cm) hindring som et resultat av brebevegelse. Prosessen omfatter vanntransport fra loside til leside og varmetransport fra leside til loside og er en viktig mekanisme for isens bevegelse over underlaget.
Ewald Kjølbro

**Oluf Ewald Kjølbro** (1913–1979) var en færøysk forretningsmann.

## Familie
Han vokste opp i Klaksvík som sønn av kjøpmann og skipsreder J.F. Kjølbro og hustru Karen Sofie Biskopstø. Han giftet seg i 1937 med Gerda Niclasen, datter av kjøpmann, fiskebåtreder og lagtingsmann Niclas Niclasen. Ewald Kjølbro var også farbror til et av Færøyenes første kvinnelige lagtingsmedlemmer, Karin Kjølbro.

## Karriere
Han gikk middel- og realskolen i Tórshavn, deretter handelsskole i Glasgow. Han arbeidet et par år i et shippingfirma i Glasgow og vendte så tilbake til Klaksvík, der farens rederi- og handelsvirksomhet etter hvert ble Færøyenes største arbeidsgiver. Fra virksomheten ble omdannet til et aksjeselskap i 1946, ledet far og sønn selskapet i kompaniskap. Ewald ble direktør ved skipsverftet som de eide i Skála. Verftet ble utvidet med en stor verkstedhall for bygging av stålskip. Dårlig lønnsomhet ved verftet bidrog til at firmaet J.F. Kjølbro måtte slås konkurs og gjenreises i 1969.

Etter krigen ble Ewald Kjølbro dratt inn i Klaksvíkopprøret. Myndighetene ønsket å avskjedige byens danske lege som hadde en fortid i DNSAP før angrepet på Danmark i 1940. Myndighetene ønsket å erstatte ham med en færøysk lege, som var gift med Kjølbros svigerinne. Opprøret rettet seg i første rekke mot det som ble oppfattet som Danmarks utidige innblanding i lokale forhold, men Kjølbro-familien ble også mistenkeliggjort. Tidlig i 1950-årene var firmaet J.F. Kjølbro på sitt største med opptil 1&nbsp;200 personer i arbeid. Opprøret endte med at en annen dansk lege ble ansatt, som et forlik.

Utenfor sine egne virksomheter var Kjølbro styreformann i Føroya Fiskasøla fra 1955 til 1969, styreformann i den færøyske rederiforeningen fra 1954 til 1961, styremedlem i Tryggingarsambandið Føroyar fra 1954 til 1961, styremedlem i rederiet Skipafelagið Føroyar (nå en del av Eimskip) fra 1964 og formann i forstanderskapet for Norðoya Sparikassi fra 1967. Fra 1951 til 1953 var han oppnevnt av Færøyenes landsstyre som formann i utvalget for fornyelse av den færøyske fiskeflåten.

Politisk var han, i likhet med sin far, en trofast støtte for Fólkaflokkurin.

## Æresbevisninger
Joen Frederik og Ewald Kjølbro sørget for å gi arbeid til nordmenn som søkte tilflukt i Klaksvík under Tysklands okkupasjon av Norge. For dette ble de begge tildelt Haakon VIIs Frihetskors etter krigen.

Ewald Kjølbro var knyttet til det britiske konsulatvesenet i 28 år. Han var britisk visekonsul i Klaksvík fra 1964 og honorær konsul fra 1967 til 1978. Ved sin fratreden ble han utnevnt til offiser av Den britiske imperieordenen.

## Referanser